
PROCEMIUM 


Jam  inde  ab  ipsis  primordiis,  quibus  rerum 
Halicarum  perturbatores  maxima  quaeque  gentis 
felicitatem  portendentia  pollicebantur,  non  defuere 
qui,  prudentia  praediti  atque  experientia  edocti, 
innumera  mala  inde  secutura  praedicerent;  illud 
enim  semper  fuit  huiusmodi  nefariorum  ac  sedi- 
tiosorum hominum  ingenium , ut  omnia  evertant, 
nihil  adstruant. 

Nunc  vero  ad  dolorem,  quo  boni  afficiuntur, 
quod  praevisas  calamitates  accidisse  videant, 
novus  accedit  ex  eo  quod  plerique,  in  tanta  et 
continua  rerum  perturbatione,  cum  nullum  non 
apidem  movere  possint  ac  debeant  ad  impiorum 
conatus  refringendos , apathes  omnino  fiunt , 
atque  certamen  deserunt,  domi  se  recipiunt,  plu- 
res  etiam,  specie  patientiae,  suam  segnitiem  , 
turpem  ignaviam , inhonestumque  sui  amorem 
produnt. 

Horum  socordiam  nos  excitare  cupientes , 
eosque  alacriores  reddere  ad  imitandam  catho- 
licorum ferventissimorum  diligentiam , quibus 
mala  in  dies  excrescentia  ad  religionis  patriae- 
que bonum  promovendum  vires  addunt , hanc 
nobis  opellam  edendam  putavimus,  ut  Christi  - 
fidelium  oculis  et  meditationi  subiiciantur  ae- 
rumnae , quas  in  praesenti  Ecclesia  patitur, 
precesque  ad  Deum  fundantur,  ut  opem  laboranti 
afferre  dignetur. 

Ad  primum  finem  lamentationes,  quibus  cu- 
iusque zelus  iure  expleatur , ad  alterum  pedi- 
sequae orationes  spectant. 

Non  diffitemur  tamen,  vix  ullum  nostrum  me- 
ritum huic  opusculo  messe;  nam  fere  omnia  in 
rem  nostram  derivavimus  ex  opere  P.  Ramelli 
viri  doctissimi  e Reformatorum  familia,  quod 
Vercellis  prodiit  anno  1793 , quasi  appendix  ex- 
cellentis illius  libri , cuius  titulus : Orazione 
sopra  la  sacra  lega  de’Valsesiani  contro  l’e- 
retico  Dulcino  c seguaci. 

Ex  anno  praedicto  quisque  arguere  potest 
hanc  appendicem  eo  spectasse,  ut  malorum  col- 
luvies defleretur,  quae  ab  illa,  si  ita  loqui  fas  est, 
futurarum  seditionum  matre  tota  Gallia  ma- 
navit ; quare  leve  negotium  nobis  fuit  demere 
vel  addere  quae  opus  erant,  ut  editio  nostra 

huc  evaderet , nempe  ad  commiserandas  rumas 
quae  ab  illius  matris  filia  Italiae  fuerunt  il- 
latae. Ut  enim  eaedem  caussae  eosdem  semper 
pariunt  effectus,  ita  similia  similibus  sunt  cu- 
randa. 

Utinam  huiusmodi  quoque  parvum  opus  ad 
maiorem  Dei  gloriam,  ad  benevoli  lectoris  sola- 
tiurn  , noslracque  sanctissimae  Religionis  con- 
ferat incrementum. 

Monteregali , die  4 novembris  1871. 


+ FR.  JOANNES  THOMAS 

Episcopus  Montisregalis 

LAMENTATIO  I. 

Vae  coronae  superbiae,  lsai.  cap.  28.  v.  I. 

Vir  vanus  in  superbiam  erigitur,  et  tanquam 
pullum  onagri  se  liberum  natum  putat  (1). 
Nunc  confortata  est  superbia,  et  castigatio  et 
tempus  eversionis  et  ira  indignationis  (2). 
Fremunt  et  ululant  filii  superbiae  : Pharaonis, 
Nabuchodonosoris , Antiocbi  atque  Nicanoris 
pravam  secuti  viam,  sublimes  oculos  circum- 
ferentes iniquitatem  loquuntur  in  excelso  (3). 
In  superbia  elevatum  est  cor  eorum  super 
fratres  suos  (4).  Cum  summa  superbia  erecti 
cogitaverunt  commune  trophaeum  statuere  de 
throno  David , de  Domo  Juda , de  populo 
Israel  (5).  Propter  mentis  elationem  terram 
ad  navigandum,  pelagum  vero  ad  iter  agen- 
dum se  deducturos  existimant  (6).  Superbe 
locuti  sunt  se  venturos  Romam,  et  congeriem 

(1)  Iob.  cap.  n.  v.  11.  (2)  i Macbab.  c.  2.  y.  49.  (3)  Psalm. 
30.  v.  19.  (4)  Deuter.  c.  17.  y.  20.  (5)  2 Macbab.  c.  15. 
v.  6.  (6)  2 Machab.  c.  5.  v.  21. 


8 

sepulchri  Romanorum  se  esse  facturos  (1). 
Superbe  locuti  sunt,  se  omnes  Deos  exter- 
minaturos, ut  ipsi  soli  dicantur  Dii  (2).  Su- 
perbe locuti  sunt : Quis  detrahet  nos  in 
terram  (3)  ? 

ORATIO 

Domine  Deus  caeli  et  terrae,  qui  a throno 
Majestatis  tuae,  qui  est  in  columna  nubis  (4), 
humilia  benignus  respicis , et  alta  a longe 
cognoscis,  intuere  superbiam  eorum,  et  res- 
pice ad  humilitatem  nostram  , et  ostende , 
quoniam  non  derelinquis  praesumentes  de  te, 
et  praesumentes  de  se,  et  de  sua  virtute  glo- 
riantes  humilias  (5).  Domine  Deus  veritatis, 
qui  dixisti : Si  inter  sidera  posueris  nidum 
tuum  (6),  inde  detraham  te ; et  si  ascenderit 
usque  ad  caelum  superbia  ejus,  et  caput  ejus 
nubes  tetigerit,  quasi  sterquilinium  in  finem 
perdetur;  et  qui  eum  viderant,  dicent:  Ubi 
est  (7)  ? Leva  manus  tuas  in  superbias  eorum; 
detrahe  in  terram,  et  disperde  superbos  mente 
cordis  sui  (8),  et  comminue  eos  ut  pulverem 

(1)  2 Machab.  c.  9.  y.  4.  (2)  Iudilh  c.  3.  v.  13.  (3)  Abd.  v.  3. 

(4)  Eccli.  c.  24.  v.  7.  (5)  Iudilh  c.  G.  v.  15.  (6)  Abd. 
v.  4.  (7)  Iob.  c.  20.  y.  6.  (8)  Psalm.  73.  y.  3.  el  cani. 
Mariae. 

ante  laciem  venti  (1).  Exaltare  qui  judicas 
terram  : redde  retributionem  superbis  (2),  ut 
videant  et  sciant  quia  tu  solus  excelsus  su- 
per omnes  gentes  , terribilis  super  omnes 
Deos.  Domine  Deus-,  cui  semper  humilium  , 
et  mansuetorum  deprecatio  placuit  (3),  exaudi 
preces  servorum  tuorum , qui  abominantur 
signum  superbiae  (4),  et  cxpectant  humiles 
consolationem  tuam  (5). 

LAMENTATIO  II. 

Vae  dissolutis  corde,  qui  non  credunt  Deo. 

Ecclesiastici  cap.  2.  v.  15. 

Non  est  Deus  in  conspectu  eorum  : viae 
illorum  inquinatae  sunt  in  omni  tempore  (6), 
operti  impietate  sua  (7),  pingui  cervice  ar- 
mati , erecto  collo  currunt  adversus  Deum  , 
et  contra  Omnipotentem  roborantur  (8);  ape- 
riunt os  suum  in  blasphcmias;  blasphemant 
nomen  Dei,  et  tabernaculum  ejus,  et  eos  qui 
in  caelo  habitant  (9).  Dixerunt:  Linguam 


(I)  Psalm.  17.  v.  43.  (2)  Psalm.  93.  v.  4.  (3)  Iudith  c.  9. 
v.  16.  (4)  Esther  c.  14,  v.  16.  (5)  Iudith  c.  8.  v.  20. 

(6)  Psalm.  10.  v.  5.  (7)  Psalm.  72.  \.  7.  (8)  lob.  c.  15. 
v.  25.  (9)  Apocal.  c.  13.  v.  6. 

nostram  magnificabimus,  labia  nostra  a nobis 
sunt,  quis  noster  Dominus  est  (1)  ? Dixerunt: 
Quomodo  scit  Deus,  et  si  est  scientia  in  ex- 
celso (2)  ? Dixerunt : In  fortitudine  manus 
nostrae  cuncta  fecimus,  et  in  sapientia  nostra 
intelleximus;  et  abstulimus  terminos  populo- 
rum, et  principes  eorum  depraedati  sumus  (3); 
manus  nostra  excelsa,  et  non  Dominus  fecit 
haec  omnia  (4) ; dixerunt : Non  videbit  Do- 
minus, nec  intelliget  Deus  Jacob  ; oblitus  est 
Deus,  avertit  faciem  suam  ne  videat  in  finem  (5). 
Intelligite  insipientes  , et  stulti  aliquando 
sapite.  Qui  plantavit  aurem  non  audiet?  aut 
qui  finxit  oculum  non  considerat  (6)  ? 


ORATIO 

Domine  Deus  omnipotens,  qui  imples  coelum 
et  terram  (7),  et  in  quo  omnes  vivimus,  et  mo- 
vemur, et  sumus  (8),  exurge,  judica  causam 
tuam;  memor  esto  improperiorum  tuorum; 
ne  obliviscaris  voces  inimicorum  tuorum  (9); 
disperde  linguas  magniloquas  (10);  obstrue 

(1)  Psalm.  11.  v.  5.  (2)  Psalm.  72.  y.  11.  (3)  lsai.  c. 
40.  v.  13.  (4)  Deuteron.  c.  82.  v.  27.  (5)  Psalm.  10.  v. 
2.  et  93.  v.  7.  (G)  Psalm.  93.  v.  8.  9.  (7)Ierem.  c.  23. 
v.  24.  (8)  Act.  c.  17.  v.  28.  (9)  Psalm.  73.  v.  22.  (10) 
Psalm.  11.  v.  4. 

ora  loquentiam  iniqua  (1);  contere  caput  di- 
centium : Non  est  alius  praeter  nos  (2)  ; con- 
fringe cornua  incredulorum  ctblaspliemantium 
(3),  ut  videant  potentiam  tuam,  et  cognoscant 
quia  non  est  Deus,  nisi  tu  (4).  Servis  vero 
tuis  ostende  lucem  miserationum  tuarum; 
eripe  eos  de  hominibus  blasphemantibus  no- 
men , et  testamentum , et  populum  san- 
ctum tuum  ; da  mercedem  sustinentibus  te, 
et  dirige  eos  in  viam  justistiae  et  verita- 
tis, et  sciant  omnes  qui  habitant  terram,  quo- 
niam magnus  es  tu,  et  faciens  mirabilia.  Tu 
es  Deus  solus  (5) ; Deus  noster  in  aeternum 
et  in  saeculum  saeculi  (6). 

LAMENTATIO  III. 

\'ae  duplici  corde,  ct  labii»  scelesti»,  ct  peccatori 
terram  ingredienti  duabus  viis. 

Eccli.  cap.  2.  v.  14. 

Multae  sunt  insidiae  hominis  dolosi.  Sicut 
enim  eructant  praecordia  foetentium,  et  sicut 
perdix  inducitur  in  caveam,  et  ut  caprea  in 

(l)Psalm.62.  v.  12.  (2)  Eccli.  c.  36,  v.  12.  (3)  Psalm. 

74.  v.  11.  (4)  Eccli.  c.  36.  y.  12.  (5)  Psalm.  75.  v.  10. 
(6)  Psalm.  47.  v.  15. 

laqueum  : sic  et  cor  superborum  et  maligna- 
tium  videns  casum  proximi  sui.  Bona  enim 
in  mala  convertens  insidiatur  , et  in  electis 
ponit  maculam.  A scintilla  una  augetur  ignis, 
et  ab  uno  doloso  augetur  sanguis  (1).  Mo- 
liuntur sermones  super  oleum,  et  ipsi  sunt 
iacula  (2).  Quandoque,  ut  perficiant  simula- 
tionem, loquuntur  fraudulenter  ad  ipsum  Do- 
minum ; ut  vacuam  faciant  animam  esurien- 
tis , et  potum  sitienti  auferant  (3).  Pacifice 
quidem  loquuntur;  at  insidiantur  in  abscon- 
dito, quasi  leo  in  spelunca  sua,  ut  rapiant 
pauperem  et  interficiant  innocentem  (4);  pa- 
cifice quidem  loquuntur : ast  eodem  tempore 
scrutantur  iniquitates,  abscondunt  laqueos, 
foveam  fodunt  (5).  Pacifice  loquuntur , ast  os 
eorum  concinnat  dolos  (6).  Loquuntur  pacem, 
libertatem,  felicitatem,  sed  loquuntur  lingua 
dolosa  (7);  venenum  aspidum  sub  labiis  ip- 
sorum (8) ; interiora  plena  sunt  dolo  (9). 

Sagitta  vulnerans  lingua  eorum  dolum  lo- 
cuta est;  in  ore  suo  pacem  cum  amico  suo  lo- 
quitur, et  occulte  ponit  ei  insidias.  Numquid 

(i)  Eccli.  c.  11.  v.  31.  (2)  Psalm.  54.  v.  22.  (3)  Isai. 
c.  32.  v.  6.  (4)  Psalm.  10.  y.  9.  (5)  Psalm.  03.  v.  7.  et 
141.  v.  4.  (6)  Psalm.  49.  v.  19.  (7)  Psalm.  108.  y.  3. 
(8)  Psalm.  13.  v.  3.  (9)  Eccli.  c.  19.  v.'  23. 

super  his  non  visitabo  ? dicit  Dominus ; aut 
in  gente  huiusmodi  non  ulciscetur  anima 
mea  (1)  ? 


ORATIO 

Ulciscere  Deus  justitiae  , Deus  veritatis  , 
Deus  sanctitatis,  ulciscere;  incidant  in  fo- 
veam quam  fecerunt , et  in  verticem  ipso- 
rum iniquitas  eorum  descendat  (2).  In  la- 
queo, quem  absconderunt , comprehendatur 
pes  eorum  (3).  Propter  miseriam  inopum,  et 
gemitum  pauperum,  exurge  Domine;  disperde 
universa  labia  dolosa  (4).  Viri  sanguinum  et 
dolosi  non  dimidiabunt  dies  suos  (5);  ego  au- 
tem in  te  speravi;  exaudi  oratiorrcm  meam; 
Protege  me  a conventu  malignantium,  qui 
abscondunt  laqueos  dicentes:  Quis  videbit  nos? 
quique  exacuunt  ut  gladium  linguas  suas,  et 
intendunt  arcum,  ut  sagittent  in  occultis  im- 
maculatum (6).  Libera  animam  meam  a labiis 
iniquis,  et  a lingua  dolosa  (7). 

(1)  lerem.  c.  9.  v.  8.  (2)  Psalm.  7.  v.  17.  (3)  Psalra. 

9.  v.  16.  (4)  Psalm.  11.  v.  4.  (5)  Psalm.  54.  v.  24. 
(6)  Psalm.  63.  v.  5.  (7)  Psalm.  119.  v.  2. 

LAMENTATIO  IV. 

Vae  vobis,  viri  iiupii..  qui  polluitis  domum  Homini. 

Ecclesiast.  cap.  41.  v.H,  et  2 Paralip.  c.  36.  v.  14. 

Quanta  malignatus  est  inimicus  homo  in 
sancto  (1)!  Viri  impii  convenerunt  in  unum 
adversus  Dominum,  et  adversus  Christum 
eius  (2) ; extulerunt  caput , et  gloriati  sunt 
dicentes:  Haereditate  possideamus  sanctua- 
rium Dei  (3) ; quiescere  faciamus  omnes  dies 
festos  Dei  in  terra  (4).  Intrantes  in  templum 
cum  superbia  contaminaverunt  illud.  (5).  Hostes 
manum  suam  mittunt  ad  omnia  desidera- 
bilia (6) : sancta  vasa  contrectant  indigne,  et 
contaminant,  furantur,  et  vendunt  (7).  Prohi- 
bent holocausta  et  sacrificia  , et  placationes 
fieri  in  templo  Domini  (8). 

ORATIO 

Ergone  Deus  repulisti  in  finem  (9)  ? Tu 
elegisti  domum  istam  ad  invocandum  nomen 
tuum  in  ea , ut  esset  domus  orationis  , et 
obsecrationis  populo  tuo;  fac  igitur  vindictam 

(1)  Psalm.  73.  v.  3.  (2)  Psalm.  2.  v.  2.  (3)  Psalm.  82. 
v.  13.  (4)  Psalm.  73.  v.  8.  (5)  Machab.  c.  6.  v.  2.  (6) 
lerem.  Thr.  c.  1.  v.  10.  (7)  2 Machab.  c.  5.  v.  16.  (8) 
1 Machab.  c.  1.  v.  47.  (9)  Psalm.  73.  v.  1. 

in  hominibus,  qui  eam  polluerunt ; memento 
blasphemias  eorum,  et  non  dederis,  ut  perma- 
neant (1);  memento  sanguinis  innocentis, 
quem  effuderunt  per  cireuitum  sanctificatio- 
nis (2) ; memento  haereditatis  tuae , quam 
possedisti  ab  initio  , quamque  impii  disper- 
dere cogitaverunt.  Exurge  Deus  in  ira  tua, 
et  dissipentur  (3)  inimici  templi  sancti  tui ; 
vindica  sanguinem  sanctorum  tuorum  (4);  pone 
illos  ut  rotam,  et  sicut  stipulam  ante  faciem 
venti  (5),  ut  videant,  quia  nomen  tibi  Do- 
minus ; tu  solus  sanctus,  tu  solus  fortis , 
tu  solus  Altissimus  in  omni  terra  (G) : ego 
autem  adorabo  ad  templum  sanctum  tuum  , 
et  confitebor  nomini  tuo  (7),  et  misericordias 
tuas  in  aeternum  cantabo  (8). 

LAMENTATIO  V. 

Vae  genti  insurgenti  super  genus  suum. 

Juditb.  c.  16  v.  20. 

Locuti  iniquitatem,  operati  iniustitiam  (9), 
populum  tuum  humiliaverunt , et  Christi 

(1)  1 Machab.  c.  7.  v.  37.  (2)  1 Machab.  c.  1.  y.  39. 
(3)  Psalm.  67.  y.  2.  (4)  Apocal.  c.  6.  v.  10.  (5)  Psalm. 
82.  v.  14.  (6)  Psalm.  82.  v.  19.  (7)  Psalm.  107.  v.  2. 
(8)  Psalm.  S8.  v.  2.  (9)  Psalm.  4.  y.  5. 

haereditatem  vexaverunt  (1).  Fremueruntdenti- 
bus  et  dixerunt:  Devorabimus;  en  ista  est 
dies,  quam  expectabamus  : invenimus  , vidi- 
mus (2).  Concilium  malignantium  praevaluit, 
et  super  vestem  Ecclesiae  miserunt  sortem,  et 
vestimenta  ejus  diviserunt  sibi  (3).  Multi  ty- 
ranni sederunt  in  throno  (4),  et  dixerunt : 
Sit  fortitudo  nostra  lex  justitiae  (5);  insidie- 
mur  sanguini  nostro;  abscondamus  tendi- 
culas contra  insontem.  Deglutiamus  eum 

implebimus  domos  nostras  spoliis.. , marsu- 
pium unum  sit  omnium  nostrum(6).  Circum- 
veniamus justum,  quia  contrarius  est  operibus 
nostris,  et  improperat  nobis  peccata  legis...; 
gravis  est  nobis  ad  videndus,  quia  dissimilis 
est  aliis  vita  illius  : videamus  ergo  si  sermo- 
nes illius  veri  sunt ; contumelia  et  tormento 
interrogemus  eum.  llaec  cogitaverunt,  et  haec 
fecerunt;  excaecavit  enim  eos  malitia  eorum  (7). 

ORATIO 

Deus,  Deus  meus,  ut  quid  dereliquisti  me  (8)? 
Locuti  vanitates,  tota  die  meditati  dolos  (9). 

(1)  Psalm.  93.  v.  5.  (2)  lerem.  Thren.  c.  2.  v.  16. 
(3)  Psalm.  21.  v.  19.  (4)  Eccli.  c.  11.  v.  5.  (5)  Sapient, 
c.  2.  v.  11.  (6)  Proverb.  c.  1.  v.  12.  13.  14.  (7)  Sapient, 
c.  2.  v.  21.  (8)  Psalm.  21.  v.  2.  (9)  Psalm.  37.  v.  10. 

Amici  ct  proximi  mei  inquirebant  mala  mihi, 
et  quaerentes  animam  meam  vim  faciebant ; 
multiplicati  sunt  super  capillos  capitis  mei, 
qui  persecuti  sunt  me  gratis  (1).  Domine, 
Deus  salutis  meae,  pone  lacrymas  meas  in 
conspectu  tuo  (2);  dissipa  consilia  malignan- 
tium (3);  proditorum  cornua  confringe : da 
illis  opprobrium  sempiternum  (4).  Redde  illis 
septuplum  in  sinu  eorum  (5),  improperium 
ipsorum  quod  exprobraverunt  tibi,  et  plebi 
sanctae  tuae.  Deus  auxilii  mei,  et  spes  mea 
in  Deo  est  (6).  Deus  adjutor  meus  in  ae- 
ternum. Benedictus  Deus , qui  non  amovit 
orationem,  et  misericordiam  suam  a me  (7). 


LAMENTATIO  VI. 

Vae  filii  desertores,  ut  faceretis  consilium, 

et  non  ex  me.  Isai.  >-,ap.  30.  v.  1. 


De  se  nimium  praesumentes , abundantes- 
que  in  sensu  suo  (8)  faciunt  consilium,  et 

(1)  Psalm.  118.  v.  161.  (2)  Psalm.  5S.  v.  9.  (3)  Psalm. 
82.  y.  4.  (4)  Psalm.  77.  v.  66.  (5)  Psalm.  78.  v.  12. 
(6)  Psalm.  61.  v.  8.  (7)  Psalm.  6b.  v.  20.  (8)  Roman. 
c.  14.  v.  5. 

non  ex  Deo ; ordiuntur  telam,  et  non  secun- 
dum spiritum  ejus.  Addunt  peccatum  super 
peccatum.  Profundi  corde,  a Domino  abscon- 
dunt consilium,  dicentes:  Quis  novit  nos  (1)? 
Ideo  ecce  ego,  dicit  Dominus,  admirationem 
faciam  universae  terrae  miraculo  grandi  et 
stupendo  (2);  miscebo  in  medio  eorum  spi- 
ritum vertiginis  (3);  obstupescite,  fluctuate, 
et  vacillate,  et  inebriamini,  et  non  a vino  (4); 
audite  audientes  , et  nolite  intelligere,  et  vi- 
dete visionem,  et  nolite  cognoscere  (5).  Ubi 
nunc  sunt  sapientes  huius  saeculi  ? Periit 
sapientia'  a sapientibus,  et  intellectus  pru- 
dentum  est  absconditus  (6).  Inter  sanctum 
et  profanum,  inter  pollutum,  et  mundum  non 
intelligunt  (7).  Per  diem  incurrunt  tenebras, 
et  quasi  in  nocte  sic  palpant  in  meridie  (8). 
Facta  est  eis  veritas  in  oblivionem ; judicium 
conversum  est  retrorsum  , et  justitia  longe 
stat  ab  eis  (9).  Ova  aspidum  ruperunt;  telas 
araneae  texuerunt;  telae  eorum  non  erunt 
in  vestimentum ; et  qui  comedent  de  ovis 
eorum  , morientur  (10).  Opus  eorum  opus 

(1)  Isai.  c.  29.  v.  15.  (2)  Ibid.  v.  14.  (3)  Isai.  c.  19. 
v.  14.  (4)  Isai.  c.  29.  v.  9.  (5)  Isai.  c.  6.  v.  9.  (6)  Isai. 

c.  29.  t.  14.  et  c.  19.  r.  12.  (7)  Ezech.  c.  22.  v.  26  (8)  Job 
c.  5.  v.  14.  (9)  Isai.  c.  59.  v.  14.  15.  (10)  lbid.  ?.  5.  6. 

iniquitatis,  quod  non  facit  caput  etcaudam  (1); 
errant,  et  errare  faciunt  populum,  sicut  ebrius 
et  vomens. 

ORATIO 

Expectavimus  lucem  , et  ecce  tenebrae : 
expectavimus  judicium,  et  non  est ; salutem, 
et  elongata  est  (2).  Justus  es,  Domine , qui 
apprehendis  sapientes  in  astutia,  et  consilium 
pravorum  dissipas,  ne  possint  implere  manus 
eorum , quod  ceperunt  (3).  Domine , Deus 
omnipotens,  qui  odisti  omnes  qui  operantur 
iniquitatem , et  ambulant  fraudulenter  (4), 
praecipita  consilium,  quod  malignaverunt  su- 
pra populum  tuum,  et  adversus  sanctos  tuos, 
et  simul  adversum  te  testamentum  dispo- 
nentes (5) : Consiliarios  superbos  sed  insi- 
pientes, qui  habitas  in  caelis  irride  et  sub- 
sanna (6).  Ego  vero  odivi  Ecclesiam  mali- 
gnantium , et  cum  impiis  non  sedebo  (7) ; 
pars  mea  Deus  in  aeternum  ; lucerna  pedibus 
meis  verbum  tuum,  et  lumen  semitis  meis  ; 
juravi  et  statui  custodire  judicia  justitiae 
tuae  (8). 

(I)  Isai.  c.  19.  v.  Io.  (2)  Ibid.  v.  14.  (3)  Isai.  c.  59. 
v.  9.  11.  (4)  Job  c.  5.  v.  12.  (5)  Psalm.  5.  v.  7.  el 
Proverb.  c.  20.  v.  19.  (6)  Psalm.  82.  v.  4.  6.  (7)  Psal. 
25.  v.  5.  (8)  Psal.  118.  t.  105  et  106. 

LAMENTATIO  VII. 


Vae  prophetis  insipientibus  qui  sequuntur 
spiritum  suum,  et  nihil  vident. 

Ezech.  cap.  13.  v.  3. 

Sinite  illos  : caeci  sunt,  et  duces  caecorum 
(1).  Non  intrant  per  ostium , sed  ascendunt 
aliunde ; mercenarii  sunt  et  latrones  (2).  Quod 
infirmum  est  non  consolidant ; quod  aegro- 
tum non  sanant , quod  confractum  non  alli- 
gant (3) ; lac  vero  comedunt,  lanis  operiun- 
tur, quod  crassum  est  occidunt,  lupi  rapa- 
ces non  parcunt  gregi  (4).  Magistri  menda- 
ces introducunt  sectas  perditionis  (5).  Ope- 
rarii subdoli  transfigurant  se  in  apostolos 
Christi  (6).  Domus  subvertunt,  docentes  quae 
non  oportet,  turpis  lucri  gratia  (7);  hypocri- 
tae tristes  claudunt  regnum  caelorum ; nec 
ipsi  intrant,  nec  introeuntes  sinunt  intrare  (8). 
Ego  non  misi  eos,  et  non  praecepi  eis,  et 
tamen  audent  dicere : Ait  Dominus,  cum  ego 
non  sim  locutus  (9).  En  tempora  periculosa 
a Paulo  praenunciata  , in  quibus  praevalent 

(l)Matt.  c.  15.  v.  14.  (2)  Joan.  c.  10.  v.  1.  (3)  Ezecli. 

c.  34.  4.  (4)  Act.  c.  20.  v.  29.  (5)  2 Pelr.  c.  2.  v.  1. 

(6)  2 Corint.  c.  11.  v.  13.  (7)  Ad  Til.  c.  1.  v.  11.  (8) 

Mattii,  c.  23.  v.  13.  (9)  E/.ecli.  c.  14.  v.  9.  et  34.  v.  2. 

homines  cupidi  , elati , superbi , blasphemi , 
scelesti,  protervi,  incontinentes,  immites  (1); 
qui  mordent  dentibus  suis,  et  praedicant  pa- 
cem, et  si  quis  non  dederit  in  ore  eorum 
quidpiam,  sanctificant  super  eum  praelium  (2); 
in  muneribus  judicant,  in  mercede  docent,  in 
pecunia  divinant,  et  super  Dominum  requie- 
scunt dicentes : Numquid  non  Dominus  in 
medio  nostrum  ? non  venient  super  nos 
mala  (3). 


ORATIO 

Domine,  Deus  exercituum,  induere  vesti- 
mentis ultionis  (4) ; excita  furorem  , effunde 
iram,  afflige  inimicum,  tolle  adversarium  (5); 
tolle  furem,  tolle  lupum.  Summe  et  aeterne 
Pastor  bone  animarum,  judica  inter  pecus  et 
pecus  (6),  inter  pastorem  et  mercenarium  , 
et  salva  gregem  tuum , et  non  sit  ultra 
in  rapinam.  Sit  brachium  tuum  extentum 
super  Prophetas,  qui  vident  vana,  et  divinant 
mendacium ; in  scriptura  domus  Israel  non 
scribantur  (7)  ; eo  quod  deceperint  populum 

{1)  2 Timoth.  c.  3.  v.  5.  6.  (2)  Mich.  c.  3.  v.  5.  (3) 

1 d.  v.  11.  (4)  Isai.  c.  59.  v.  17.  (5)  Eccli.  c.  36.  v.  8.  9. 

(6)Ezech.  c.  34.  v.  17.  (7)  Ezeeb.  c.  13.  v.  8. 

meum,  dicentes,  pax,  et  non  est  pax.  Ciba 
eos  absinthio,  et  pota  eos  felle;  a pseudo- 
prophetis enim  egressa  est  pollutio  (1)  his, 
qui  blasphemant  te,  dicunt:  Locutus  est  Do- 
minus (2) ; et  omni,  qui  ambulat  in  pravitate 
cordis  sui , dicunt : Non  veniet  super  vos 
malum. 

LAMENTATIO  VIII. 

Tac  mihi,  ut  quid  natus  sum  videre 
contritionem  populi  mei  ? 1 Machab.  cap.  2.  v.  7. 

Vae  nobis,  deprecantes  in  jejuniis,  sacco, 
et  cinere  (3).  Plorant  inter  vestibulum,  et  al- 
tare Sacerdotes  fideles,  et  Pastores  boni  (4); 
Vae  nobis,  ut  quid  nati  sumus  videre  con; 
tritionem  populi  nostri , et  sancta  in  manu 
extraneorum  (5) , et  templum  factum  sicut 
homo  ignobilis,  et  vasa  gloriae  eius  abducta 
et  pastophoria  diruta  , et  in  atriis  virgulta 
nata  sicut  in  saltu  (6)  , et  sabbata  conversa 
in  opprobrium,  honores  in  nihilum  (7)  ? Vae 
nobis,  versus  est  in  luctum  chorus  noster  (8), 

(1)  Ierem.  c.  23.  y.  15.  (2)  Ibid.  v.  17.  (3)  Daniel. 
c.  9.  v.  3.  (-4)  Ioel.  c.  2.  v.  17.  (5)1  Machab.  c.  2.  y. 
8.  (6)  1 Machab.  c.  4.  v.  38.  (7)  1 Machab.  c.  1.  y.  41. 

(8)  Orat.  Ierem.  y.  15.  16. 

cecidit  corona  capitis  nostri ; quos  educavi- 
mus, et  enutrivimus , inimicus  noster  con- 
sumpsit eos  (1) ; et  traditus  est  in  oppro- 
brium et  in  indignationem  furoris  Ilex  et 
Sacerdos  (2).  Vae  nobis,  egressus  est  omnis 
decor  a filia  Sion ; facti  sunt  Principes  ejus 
velut  arietes  non  invenientes  pascua  ; et  abie- 
runt absque  fortitudine  ante  faciem  subse- 
quentis(3);  omnia  speciosa  Iacob  vindemiata, 
trucidati  juvenes  et  senes  in  plateis  (4) ; et 
domina  gentium  , quae  sub  rege  erat  libera, 
sub  tyrannis  populi  facta  est  ancilla  (5). 

ORATIO 

Vide,  Domine,  afflictionem  nostram,  quoniam 
erectus  est  inimicus  (6),  qui  vult  delere  hae- 
reditatem  tuam  (7) ; et  nunc,  Domine,  mise- 
rere , ne  despicias  partem  tuam.  Miserere 
nostri,  Domine,  quia  multum  repleti  sumus 
despectione  (8).  Peccavimus  cum  patribus 
nostris,  injuste  egimus,  iniquitatem  fecimus  ; 
at  reminiscere  miserationum  tuarum,  quae  a 

(I)  Ierem.  Thr.  c.  2.  v.  22.  (2')  Ierem.  Tbr.  c.  2.  v.  6. 
(3)  Ierem.  Thr.  c.  I.  v.  6.  (4'  1 Machab.  c.  2.  v.  9.  (3) 
Ierem.  Thr.  c.  I.  v.  I.  et  1 Machab.  c.  2. v. 11.  (6)  Ierem. 

Thr.c.  l.v.20.  (7)  Esther.  c.  13.  v.  13.  16.  (8)  Psalm. 
122.  v.  3. 

saeculo  sunt  (1).  Ut  quid  Domine  repellis 
orationem  nostram  ? Numquid  mortuis  facies 
mirabilia  (2)  ? De  profundis  clamamus , cla- 
mamus die  ac  nocte,  expandentes  manus  et 
corda.  Parce,  Domine,  servis  tuis,  parce  po- 
pulo tuo , et  ne  des  haereditatem  tuam  in 
opprobrium  (3).  Congrega  dispersiones  Israe- 
lis  (4),  et  induc  eum  in  terram  nativitatis  suae 
cum  pace  et  gaudio.  Quod  periit  require, 
confractum  alliga,  infirmum  consolida,  pingue 
et  forte  custodi  (5);  et  nos  confitebimur  tibi, 
quoniam  bonus,  quoniam  in  saecula  miseri- 
cordia tua  (6).  Bonum  est  confidere  in  Do- 
mino, quam  confidere  in  homine ; castigans 
castigavit,  et  morti  non  traddit  nos  ; vivemus, 
et  narrabimus  opera  Domini,  qui  facit  magna, 
et  incomprehensibilia,  et  mirabilia  , quorum 
non  est  numerus  (7). 

(1)  Psalm.  24.  v.  G.  (2)  Psalm.  87.  v.  11 . (3)  loel.  c. 
2.  v.  17.  (4)  Psalm.  146.  v.  2.  (5)  EzechieL.  cap.  34. 
v.  1G.  (6)  Psalm.  117.  v.  1.  8.  18.  (7)  Iob.  cap.  9.  v.  10. 


LAMENTATIO  IX. 


Et  vidi  cl  audivi  vocem  unius  aquilae 
volantis  per  medium  coeli  dicentis 
voce  magna:  Vae,  vae,  vae.  Apocalyp.  e.  8.  v.  13. 

Vae  civitati  sanguinum  (1),  cuius  muros 
die  ac  nocte  circumdat  iniquitas,  et  injustitia 
occupat  portas,  et  in  medio  ejus  conturbatio 
super  conturbationem,  auditus  super  auditum 
(2) ; quippe  irruit  populus,  vir  ad  virum,  et 
unusquisque  ad  proximum  suum;  tumultua- 
tur puer  contra  senem  , et  ignobilis  contra 
nobilem  (3).  Civitas  illa  magna  facta  est  ha- 
bitatio omnium  daemoniorum , et  custodia 
omnis  spiritus  immundi  (4).  Pervenerunt  pec- 
cata ejus  usque  ad  caelum  (5) ; propterea 
haec  dicit  Dominus  Deus  : Vae  civitati  san- 
guinum , cuius  ego  grandem  faciam  pyram 
(6) ; exite  de  illa  populus  meus,  ut  ne  par- 
ticipes sitis  delictorum  ejus,  et  de  plagis  ejus 
non  accipiatis  (7). 

Vae  genti  peccatrici,  populo  gravi  iniqui- 
tate, semini  nequam,  filiis  sceleratis  (8),  qui 
spreverunt  sanctuaria,  polluerunt  sabbata,  et 

(1)  Ezech.  c.  24  v.  6.  (2)  Ezech.  c.  7.  v.  26.  (3)  Isai. 
c.  3.  v.  5.  (4)  Apocalyp.  c.  18.  v.  2.  (5)  lbid.  t.  5. 

(6)Ezech.  cap.  24.  v.  9.  (7)  Apocalyp.  c.  18.  v.  4.  (8)  Isai. 
cap.  1.  v.  4. 

calumniabantur  et  diripiebant  violenter  (1) , 
et  effundebant  sanguinem  innocentem  per  cir- 
cuitum sanctificationis  (2),  blasphemantes  no- 
men Dei,  et  sanctum  Israel  (3).  Propter  hoc 
ait  Dominus  Deus  exercituum,  fortis  Israel : 
Heu  consolabor  super  hostibus  meis,  et  vin- 
dicabor de  inimicis  meis  (4). 

Vae  vobis  , qui  condidistis  leges  iniquas, 
et  scribentes  injustitiam,  et  impietatem  scrip- 
sistis, vim  facientes  causae  humilium  populi 
mei  (5),  ut  sint  praeda  vestra  Rex  et  Sacer- 
dos, civis  et  advena:  qui  patriam  religionem 
nihili  habentes  (6),  et  omnium  nationum  in- 
stituta optima  arbitrantes,  catholicae  et  Apo- 
stolicae  Romanae  fidei  professores  compuli- 
stis impio  decreto , ut  se  transferant  a Dei 
legibus  (7) , sacrificantes  idolo  libertatis ; et 
qui  nolunt  sacrificare , dure  vexantur.  Vac 
vobis,  quid  lacietis  in  die  visitationis  et  ca- 
lamitatis de  longe  venientis?  ad  cuius  con- 
fugietis auxilium,  et  ubi  derelinquetis  gloriam 
vestram  (8)  ? Gloria  peccatoris  stercus  et 
vermis  est  (9). 

(l)Ezech.  c.  22.  v.  29.  (2)  \ Machab.  c.  \.  v.  29.  (3) 
Isai.  c.  1.  v.  A.  [A)  Ibidem,  v.  2-i.  (5)  Isai.  c.  10.  v.  1. 
(G)  2 Machab.  c.  A.  v.  15.  1G.  (7)  Ibid.  c.  G v.  \.  (8) 
Isai.  c.  10.  v.  3.  (9)  1 Machab.  c.  2.  v.  62. 

Vae  vobis  refugae  legum,  patriae,  et  ci- 
vium hostes  (1);  Templi  et  Sanctorum  pro- 
ditores, qui  Sacerdotio  nihil  dignum  haben- 
tes (2) , facti  estis  , et  rete  expandistis  ad 
insidias  populi.  Ast  in  leges  divinas  impune 
agere  non  cedit  (3),  condignam  Dominus  re- 
tribuet poenam  (4).  Vos  recessistis  de  via  , et 
scandalizastis  plurimos  in  lege,  propter  quod 
dabo  vos  conteinptiebiles,  et  humiles  omnibus 
populis  (5),  dicit  Dominus  exercituum. 


LAMENTATIO  X. 

Confortamini  et  bellate.  1 Reg.  c.  4.  v.  9. 

Exierunt  ex  Israel  filii  iniqui,  velamen  ha- 
bentes militiae  libertatem  (6),  et  suaserunt 
multis : Eamus,  et  disponamus  testamentum 
cum  omni  populo  et  natione  (7).  Recesserunt 
a testamento  sancto,  aedificantes  ubique  gym- 
nasia et  aras  secundum  leges  nationum  (8). 
Veniunt  in  multitudine  contumaci , et  su- 
perbia (9)  : contaminant  omnia  , quae  in 

(1)  1 Machab.  c.  S.  v.  8.  (2)  Ibidem  c.  5.  v.  15.  (3) 

2 Machab.  c.  4.  v.  17.  (4)  Ibidem  v.  38.  (5)  Machab. 
c.  2.  v.  2.  3.  8.  9.  (6)  1.  Petr.  c.  2.  v.  6.  (7)  1 Mach. 
c.  1.  v.  12.  (8)  Ibidem  v.  15.  (9)1  Machab.  c.  3.  v.  20. 

circuitu  sanctorum  sunt,  et  inferunt  plagam 
magnam  (1),  pretiosa  et  desiderabilia  quaeque 
asportant , caetera  comminuunt  (2).  Leonum 
more  irruentes  (3)  succendunt  civitates,  de- 
struunt domos,  pecora  accipiunt,  faciuntque 
caedes  magnas  juvenum  et  seniorum,  mulie- 
rum et  natorum  exterminia,  virginumque  et 
parvulorum  neces  (4).  Sacerdotes  facti  sunt 
in  luctum  et  in  humilitatem  (5J.  Principes 
inglorii,  et  seniores  ingemiscunt ; speciositas 
mulierum  immutata  est  (6);  universa  domus 
Iacob  induit  confusionem  (7),  et  commota  est 
terra  a facie  tantae  multitudinis,  ut  sonantis 
maris  (8).  Nunc  ergo  confortamini,  viriliter 
agite  (9)  ; date  animas  vestras  pro  testamento 
sancto  ; Mementote  operum  patrum,  quae  fe- 
cerunt in  generationibus  suis,  et  accipietis 
gloriam  magnam  et  nomen  aeternum  (10); 
mementote,  quod  civitas  sancta  et  templum 
periclitatur  (11);  mementote  quia  omnes,  qui 
sperant  in  Domino,  non  infirmantur  (12). 


(1)  1 Machab.  v.  15.  (2)  Ibidem  c.  1.  v.  23.  (3)  2 
Machab.  c.  11.  v.  11.  (4)  Ibid.  c.  5.  v.  13.  (3)  1 Ma- 
chab. c.  3.  v.  51.  (6)  Ibid.  c.  1.  v.  27.  (7)  Ibid.  v,  19. 
(8)  Isai.  c.  17.  v.  12.  (9)  1 Machab.  c.  3.  v.  18.19.  (10) 
Ibid.  v.  50.  51.  (11)2  Machab.  c.  15.  v.  17.  (12)  1 Ma- 
chab. c.  2.  v.  61. 


ORATIO 

Domine,  Deus  exercituum,  quis  resistet  tibi 
(1)?  de  coelo  auditum  fac  judicium  tuum; 
tona  supra  inimicos  templi,  et  testamenti,  et 
nominis  sancti  tui.  Loquere  ad  eos  in  ira  tua, 
et  in  furore  tuo  conturba  eos  (2);  erige  bra- 
chium tuum,  allide  virtutem  eorum  in  virtute 
tua,  et  cadat  in  iracundia  tua  virtus  eorum, 
qui  confidunt  in  multitudine  sua,  et  in  cur- 
ribus, et  in  scutis,  et  in  sagittis,  et  lanceis 
suis  gloriantur  (3);  et  nesciunt,  quia  tu  ipse 
es  Deus  noster,  qui  conteris  bella  ab  initio; 
et  Dominus  nomen  est  tibi.  Fiant  tamquam 
pulvis  ante  faciem  venti,  et  Angelus  Domini 
coarctans  eos  (4) ; et  cognoscant,  quia  non 
est  alius  Deus  justus  , fortis  , terribilis  (5) , 
sicut  Deus  noster 

LAMENTATIO  XI. 

Oratio^Christi  fidelium  ad  Deum. 

Et  nunc  clamemus  ad  Dominum  (6),  et  fusis 
lacrvmis  indulgentiam  ejus  postulemus  (7), 

(1)  Psalm.  75.  v.  8.  (2)  Psalm.  2.  v.  5.  (3)  Iudilh . c. 
9.  v.  9.  10.  II.  (4)  Psalm.  34.  v.  5.  (5)  2 Machab.  c. 
I.  v.  24.  (6)  I Machab.  c.  4.  v.  10.  (7)  Iud.  c.  8 .v.  14. 

quoniam  misericors  et  patiens  est.  Recor- 
dare, Domine,  quid  acciderit  nobis  ; intuere 
et  respice  opprobrium  nostrum  (1).  Congre- 
gati, et  multiplicati  sunt  inimici  nostri , et 
tu  scis  quae  et  quanta  mala  cogitant  in  nobis, 
et  in  templo  sancto  tuo  (2).  Nituntur  ejicere 
nos  de  possessione,  quam  tradidisti  nobis  (3); 
extranei  facti  sumus  fratribus  nostris,  et  pe- 
regrini filiis  matris  nostrae  (4) ; traditi  su- 
mus, ut  conteramur,  et  jugulemur,  et  perea- 
mus (5).  A facie  irae  et  indignationis  tuae 
cinerem  tamquam  panem  manducamus , et 
potum  cum  fletu  miscemus  (6).  Justus  es, 
Domine,  et  rectum  judicium  tuum  (7).  Va- 
nitate seducti  non  custodivimus  mandatum 
tuum,  et  caeremonias,  et  judicia,  quae  prae- 
cepisti (8) , praevaricati  sumus  inique  (9). 
Ast  miserationes  tuae  super  omnia  opera 
tua  (10).  Memento  verbi,  quod  mandasti  Moysi 
servo  tuo,  dicens  : Cum  transgressi  fueritis, 
ego  dispergam  vos  in  populos;  et  si  rever- 
tamini ad  me,  etiamsi  abducti  fueritis  ad  ex- 
trema coeli,  inde  congregabo  vos,  et  reducam 

(1)  Orat.  Iorem.  v.  1.  (2)  i Machab.  c.  3.  v.  52.  (3) 
2 Paralip.  c.  20.  v.  11.  (4).  Ps.  08.  v.  9.  (5)  Eslh.  c.  7. 
v.  4.  (0)  Psalm.  101.  v.  10.  (7)  Psalm.  118.  v.  37.  (8) 
Esdr.  c.  1.  v.  7.  (9)  2 Paralip.  c.  30.  v.  14.  (10)  Psalm. 
144.  v.  9. 

ad  locum  meum  et  vestrum.  Obsecramus , 
Domine,  sit  auris  tua  attendens  ad  orationem 
servorum  tuorum  , qui  volunt  timere  nomen 
tuum.  Dirige  servos  tuos  in  viam  veritatis  , 
justitiae,  et  pacis  (l).  Sacerdotes  tui  induan- 
tur salutem,  et  sancti  tui  laetentur  in  bonis 
(2).  Redde  illis  laetitiam  salutaris  tui,  et  spi- 
ritu principali  confirma  eos  (3).  Dominator 
coelorum,  mitte  Angelum  tuum  bonum  ante 
nos  in  timore  et  tremore  magnitudinis  bra- 
chii tui,  (4)  ut  metuant  qui  cum  blasphemia 
veniunt  adversus  sanctum  populum  tuum. 
Accendatur  in  eos  velut  ignis  zelus  tuus  (5); 
da  illis  secundum  opera  eorum,  et  secundum 
nequitiam  adinventionum  ipsorum  (6).  Divide 
et  praecipita  linguas  eorum  (7) ; percute  eos 
in  posteriora  (8) , et  gladius  eorum  intret  in 
corda  ipsorum,  et  arcus  eorum  confringatur 
(9).  Usquequo  exaltabitur  inimicus  (10)?  us- 
qucquo,  Domine,  gloriabuntur,  et  loquentur 
iniquitatem,  qui  operantur  injustitiam  (11)? 
usquequo  patieris  hoc  scandalum  (12)?  At- 
tendite popule  fidelis.  Haec  dicit  Dominus  : 

(1)  2 Esdr.  c.  1.  v.  8.  9.  H.  (2)  2 Paralip.  c.  6.  y.  41 . 
(4)  Psalm.  50.  v.  13.  f3)  2 Machab.  c.  15.  v.  23.  (5) 
Psalm.  78.  v.  5.  (6)  Psalm.  27.  v.  4.  (7)  Psalm.  54.  v.  10. 
(8)  Psalm.  77.  v.  4.  (9)  Psalm.  36.  v.  15.  (10)  Psalm.  2. 
v.  3.  (11)  Psalm.  9.  v.3.  4.  (12)  Exod.  c.  10.  y.  7. 

prope  est  ut  veniat  tempus  (1) ; miserebitur 
Dominus  Jacob , et  salvabitur  Israel ; dabit 
illi  requiem  a labore  suo,  a concussione  sua, 
a servitute  sua  (2) ; civitatem  sublimem 
humiliabit,  et  detrahet  eam  usque  ad  pulve- 
rem (3),  conteret  brachium  impiorum,  vir- 
gam dominantium  persequentem  crudeliter 
(4).  Confidenter  state , et  eritis  capientes 
eos,  qui  vos  ceperunt,  et  subiicietis  exactores 
vestros  (5). 

Domine,  Deus  noster,  exaltabimus  te,  et 
confitebimur  nomini  tuo,  quoniam  fecisti  mi- 
rabilia, cogitationes  antiquas  fideles.  Arnen  (6). 
Dicant  nunc  qui  timent  Dominum,  quoniam 
in  saeculum  misericordia  ejus  (7).  Benedi- 
ctus Dominus  in  aeternum  : fiat,  fiat  ( 8 ). 


In  his  facium  finem  sermonis: 
ct  si  quidem  bene,  hoc  et  ipse  velim  : 
sin  autem  minus  digne,  concedendum  est  mihi. 

2 Machab.  cap.  15.  3.  38.  39. 

Omnia  catholicae  Ecclesiae,  ejusque  in  terra 
conspicui  R.  Pontificis  judicio  subjecta  sunto. 

(i)  Isai.  c.  14.  v.  1.  (2)  Ibid.  v.  3.  (3)  Ibid.  c.  26.  v.  S. 
(4)  Ibid.  c.  14.  v.  S.  6.  (5)  Ibid.  v.  2.  (6)  Isai.  c.  25. 
(7)  Psalm.  117.  v.  4.  (8)  Psalrn.  88.  v.  50. 


